Fauziyya D Sulaiman

Fauziyya D Sulaiman wacce aka fi sani da (Matar Bello Q far Q), An haife ta a unguwar Fagge ta jihar Kano a Shekara ta alif  dubu daya da dari daya da tamanin da ɗaya (1981). Kuma ta kasance Marubuciyar litattafai ce sannan kuma marubuciyar labarin fina-finai. Haka nan Fauziyya na gabatar da shiri na talabijin a tashar Arewa24.http://hausafilms.tv/writer/fauziya_d_sulaimanhttps://hausa.leadership.ng/2020/03/05/cikar-kungiyar-marubuta-mata-zalla-ta-mace-mutum-shekara-bakwai-da-kafuwa/

Tarihinta da karatunta.

Fauziyya ta yi karatunta na Firamare a Makarantar Festival Primary School, daga nan ta wuce makarantar ‘yammata ta kwana Government Girls Secondary School ‘Yar gaya a shekara ta alif dubu ɗaya da dari tara da casa'in da uku 1993, bayan ta kammala karatunta na Jiniya ta koma Makarantar Government Girls College Dala ta karasa karatunta daga shekara ta alif  1995, zuwa shekara ta alif  1998. Daga nan ta yi aure a shekara ta alif 1999. A shekara ta 2003, ta koma karatu a Makarantar College of Health Sciences, School of Hygiene inda ta yi Diploma a kan Assistant Nutritionist. Daga nan ta yi karatun satifiket a Makarantar School of Management, a kan Hotel and Catering Services.

Ta'alifin ta.

A game da rubutu kuwa ta fara rubuta littafi a shekarar 2002, inda ta rubuta littafinta na farko mai suna Me na yi mata?. Daga nan ta ci gaba da rubuta littafi da suka hada da:
 Kishin Banza.
 Guduna Ake yi.
 Rayuwar ‘Ya Mace.
 Mece ce Rayuwa.
 Burin Raina.
 Karshen Wahala.
 Labarin Zuciya.
 Matsalar Mace.
 Mijin Uwa.
 Auren Kudi.
 Duk Abinda Namiji Ya yi.

Kungiyoyi.

Fauziyya mamba ce a Kungiyar Marubuta ta kasar Najeriya reshen jihar Kano kuma ta rike mukamin jami’a a majalisar gudanarwa ta Kungiyar tun daga watan Maris na shekara ta  2009, har zuwa shekara ta  2010. Daga nan aka sake zabenta a dai wannan mukami daga watan Maris na shekara ta 2010, har zuwa watan Maris na shekara ta  2012https://www.pngline.com/i/fauziyya%20d%20sulaiman%20books/

Sannan kuma Fauziyya ta kirkiri kungiyar ta mai suna Creative Helping Needy Foundation (CHNG) kungiya ce mai rajin tallafawa marayu da talakawa mabukata musamman a fannin ilimi da larura ta rashin lafiya.

Manazarta.

category:Rayayyun Mutane
category:Haifaffun 1981
Category:Marubutan Najeriya